**Reggeli- és napi ima**

Köszönöm Atyám, hogy új Nappal köszöntöttél rám.

Köszönöm, hogy rám emeled fényl***ő*** tekintetedet a Napból, és érezhetem bel***ő***le a melegségedet.

Kérlek Atyám, fogd a kezem a nap során, és vezess magadhoz, mind közelebb.

Köszönök minden lehet***ő***séget, amit értem nyitsz meg, – akkor is, ha annak fájdalmas tanulás a következménye. Tudom, hogy minden, ami a nap során velem történik, értem van, engem tanít, engem emel.

Kérlek Atyám, tartsd nyitva a szívedet számomra ezen a napon is. Figyelmeztess, ha letérnék az utamról, és légy türelmes velem, míg visszatalálok.

Köszönöm, hogy minden pillanatban érezhetem a gondoskodásodat, és a végtelen szeretetedet.

Kíváncsian várom a sok tanulnivalót, mellyel gazdagítasz a nap során.

Köszönöm Atyám, hogy a napnak minden pillanatában átélhet***ő***vé teszed számomra a teremtésed határtalan csodáját, hogy teljességgel otthon lehessek benne.

Kérem T***ő***led, maradjunk meg egymásnak ilyenként, a jelenlegi világom végezetéig.